พระราชกฤษฎีกาพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะและครุยประจำตำแหน่งของมหาวิทยาลัยศรีนครินทรวิโรฒพ.ศ. ๒๕๔๖ ภูมิพลอดุลยเดช ป.ร.ให้ไว้ ณ วันที่ ๑๖ สิงหาคมพ.ศ. ๒๕๔๖เป็นปีที่ ๕๘ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรกำหนดปริญญาในสาขาวิชาอักษรย่อสำหรับสาขาวิชา ครุยวิทยฐานะ และครุยประจำตำแหน่งของมหาวิทยาลัยศรีนครินทรวิโรฒอาศัยอำนาจตามความในมาตรา ๒๒๑ของรัฐธรรมนูญแห่งราชอาณาจักรไทย กับมาตรา ๔๗ วรรคสอง และมาตรา ๕๑ วรรคสองแห่งพระราชบัญญัติมหาวิทยาลัยศรีนครินทรวิโรฒ พ.ศ. ๒๕๔๑ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา๑ พระราชกฤษฎีกานี้เรียกว่า พระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ และครุยประจำตำแหน่งของมหาวิทยาลัยศรีนครินทรวิโรฒพ.ศ. ๒๕๔๖มาตรา๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้กำหนดปริญญาในสาขาวิชาและอักษรย่อสำหรับสาขาวิชาของมหาวิทยาลัยศรีนครินทรวิโรฒ ดังนี้(๑)สาขาวิชาการศึกษา มีปริญญาสามชั้น คือ(ก)เอก เรียกว่า การศึกษาดุษฎีบัณฑิต ใช้อักษรย่อ กศ.ด.(ข)โท เรียกว่า การศึกษามหาบัณฑิต ใช้อักษรย่อ กศ.ม.(ค)ตรี เรียกว่า การศึกษาบัณฑิต ใช้อักษรย่อ กศ.บ.(๒)สาขาวิชาทันตแพทยศาสตร์ มีปริญญาสองชั้น คือ(ก)เอก เรียกว่า ทันตแพทยศาสตรดุษฎีบัณฑิต ใช้อักษรย่อ ท.ด.(ข)ตรี เรียกว่า ทันตแพทยศาสตรบัณฑิต ใช้อักษรย่อ ท.บ.(๓)สาขาวิชาพยาบาลศาสตร์ มีปริญญาสามชั้น คือ(ก) เอก เรียกว่า พยาบาลศาสตรดุษฎีบัณฑิต ใช้อักษรย่อ พย.ด.(ข) โท เรียกว่า พยาบาลศาสตรมหาบัณฑิต ใช้อักษรย่อ พย.ม.(ค) ตรี เรียกว่า พยาบาลศาสตรบัณฑิต ใช้อักษรย่อ พย.บ.(๔)สาขาวิชาแพทยศาสตร์ มีปริญญาสองชั้น คือ(ก) เอก เรียกว่า แพทยศาสตรดุษฎีบัณฑิต ใช้อักษรย่อ พ.ด.(ข) ตรี เรียกว่า แพทยศาสตรบัณฑิต ใช้อักษรย่อ พ.บ.(๕)สาขาวิชาเภสัชศาสตร์ มีปริญญาสามชั้น คือ(ก) เอก เรียกว่า เภสัชศาสตรดุษฎีบัณฑิต ใช้อักษรย่อ ภ.ด. และปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า เภสัชศาสตรมหาบัณฑิต ใช้อักษรย่อ ภ.ม. (ค)ตรี เรียกว่า เภสัชศาสตรบัณฑิต ใช้อักษรย่อ ภ.บ.(๖) สาขาวิชามนุษยศาสตร์ที่ศึกษากระบวนวิชาจิตวิทยาเป็นวิชาเอกสาขาวิชาสังคมศาสตร์ที่ศึกษากระบวนวิชาภูมิศาสตร์เป็นวิชาเอกสาขาวิชาพฤติกรรมศาสตร์ สาขาวิชาพลศึกษา สาขาวิชาวิทยาศาสตร์และคณิตศาสตร์และสาขาวิชากายภาพบำบัด มีปริญญาสามชั้น คือ(ก)เอก เรียกว่า วิทยาศาสตรดุษฎีบัณฑิต ใช้อักษรย่อ วท.ด. และปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า วิทยาศาสตรมหาบัณฑิต ใช้อักษรย่อ วท.ม.(ค)ตรี เรียกว่า วิทยาศาสตรบัณฑิต ใช้อักษรย่อ วท.บ.(๗) สาขาวิชามนุษยศาสตร์ที่ศึกษากระบวนวิชาบรรณารักษศาสตร์วิชาปรัชญาและศาสนา วิชาภาษาต่างประเทศ วิชาภาษาไทย วิชาภาษาเพื่ออาชีพวิชาภาษาศาสตร์ หรือวิชาวรรณกรรมสำหรับเด็กเป็นวิชาเอกและสาขาวิชาสังคมศาสตร์ที่ศึกษากระบวนวิชาประวัติศาสตร์ วิชาสังคมวิทยาวิชาการพัฒนาชุมชน หรือวิชาการพัฒนาชุมชนเมืองเป็นวิชาเอก มีปริญญาสามชั้น คือ(ก) เอก เรียกว่าศิลปศาสตรดุษฎีบัณฑิต ใช้อักษรย่อ ศศ.ด.(ข)โท เรียกว่า ศิลปศาสตรมหาบัณฑิต ใช้อักษรย่อ ศศ.ม.(ค)ตรี เรียกว่า ศิลปศาสตรบัณฑิต ใช้อักษรย่อ ศศ.บ.(๘)สาขาวิชารัฐศาสตร์ มีปริญญาสามชั้น คือ(ก) เอก เรียกว่า รัฐศาสตรดุษฎีบัณฑิต ใช้อักษรย่อ ร.ด. และ รัฐประศาสนศาสตรดุษฎีบัณฑิต ใช้อักษรย่อ รป.ด.(ข) โท เรียกว่า รัฐศาสตรมหาบัณฑิต ใช้อักษรย่อ ร.ม. และ รัฐประศาสนศาสตรมหาบัณฑิต ใช้อักษรย่อ รป.ม.(ค) ตรี เรียกว่า รัฐศาสตรบัณฑิต ใช้อักษรย่อ ร.บ.(๙)สาขาวิชาวิศวกรรมศาสตร์ มีปริญญาสามชั้น คือ(ก)เอก เรียกว่า วิศวกรรมศาสตรดุษฎีบัณฑิต ใช้อักษรย่อ วศ.ด. และ ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า วิศวกรรมศาสตรมหาบัณฑิต ใช้อักษรย่อ วศ.ม.(ค)ตรี เรียกว่า วิศวกรรมศาสตรบัณฑิต ใช้อักษรย่อ วศ.บ.(๑๐)สาขาวิชาศิลปกรรมศาสตร์ มีปริญญาสามชั้น คือ(ก) เอก เรียกว่า ศิลปกรรมศาสตรดุษฎีบัณฑิต ใช้อักษรย่อ ศป.ด.(ข)โท เรียกว่า ศิลปกรรมศาสตรมหาบัณฑิต ใช้อักษรย่อ ศป.ม.(ค)ตรี เรียกว่า ศิลปกรรมศาสตรบัณฑิต ใช้อักษรย่อ ศป.บ.(๑๑) สาขาวิชาสังคมศาสตร์ที่ศึกษากระบวนวิชาบริหารธุรกิจเป็นวิชาเอกมีปริญญาสามชั้นคือ (ก) เอก เรียกว่า บริหารธุรกิจดุษฎีบัณฑิต ใช้อักษรย่อ บธ.ด.(ข) โท เรียกว่า บริหารธุรกิจมหาบัณฑิต ใช้อักษรย่อ บธ.ม.(ค)ตรี เรียกว่า บริหารธุรกิจบัณฑิต ใช้อักษรย่อ บธ.บ.(๑๒) สาขาวิชาสังคมศาสตร์ที่ศึกษากระบวนวิชาเศรษฐศาสตร์เป็นวิชาเอกมีปริญญาสามชั้นคือ (ก) เอก เรียกว่า เศรษฐศาสตรดุษฎีบัณฑิตใช้อักษรย่อ ศ.ด.(ข) โท เรียกว่า เศรษฐศาสตรมหาบัณฑิต ใช้อักษรย่อ ศ.ม.(ค) ตรี เรียกว่า เศรษฐศาสตรบัณฑิต ใช้อักษรย่อ ศ.บ.(๑๓)สาขาวิชาอุตสาหกรรมศาสตร์ มีปริญญาสามชั้น คือ(ก)เอก เรียกว่า อุตสาหกรรมศาสตรดุษฎีบัณฑิต ใช้อักษรย่อ อส.ด.(ข) โทเรียกว่า อุตสาหกรรมศาสตรมหาบัณฑิต ใช้อักษรย่ออส.ม.(ค)ตรี เรียกว่า อุตสาหกรรมศาสตรบัณฑิต ใช้อักษรย่อ อส.บ.ทั้งนี้ให้ระบุชื่อวิชาเอกในวงเล็บต่อท้ายปริญญาด้วย ถ้ามีมาตรา๔ครุยวิทยฐานะของมหาวิทยาลัยศรีนครินทรวิโรฒ มีสามชั้น คือ(๑)ดุษฎีบัณฑิต ครุยทำด้วยผ้าหรือแพรสีดำ เย็บเป็นเสื้อคลุมยาวเหนือข้อเท้าพอประมาณ มีแถบกำมะหยี่สีดำขนาดกว้าง ๑๑ เซนติเมตร ทาบริมเสื้อโดยตลอด แขนกว้างยาวตกข้อมือ ตลอดกลางแขนทั้งสองข้างมีแถบกำมะหยี่สีดำขนาดกว้าง ๖ เซนติเมตร ยาว ๒๔ เซนติเมตร จำนวนสามแถบปลายแถบทั้งสองข้างเป็นมุมแหลมติดเรียงกันระยะห่าง ๓ เซนติเมตรมีผ้าคล้องคอด้านในทำด้วยผ้าต่วนสีแดง มีแถบทำด้วยผ้าต่วนหรือผ้าแพรสีเทาขนาดกว้าง ๑๐ เซนติเมตรทาบขวาง ด้านนอกเป็นกำมะหยี่สีตามสีประจำสาขาวิชามีแถบกำมะหยี่สีแดงเข้มขนาดกว้าง ๑๑ เซนติเมตรทาบขอบบนและมีแพรสีแดงเข้ม ขนาดกว้าง๒ เซนติเมตร ขลิบริมขอบล่าง ประกอบด้วยหมวกแผ่นสี่เหลี่ยมจัตุรัส ยาวด้านละ ๒๔เซนติเมตร ทำด้วยผ้าหรือแพรสีดำ มีพู่ห้อยสีตามสีประจำสาขาวิชา(๒)มหาบัณฑิตและประกาศนียบัตรชั้นสูง ครุยทำด้วยผ้าหรือแพรสีดำเย็บเป็นเสื้อคลุมยาวเหนือข้อเท้าพอประมาณ หลังจีบ แขนทะลุเหนือข้อศอกปลายแขนเป็นถุงห้อยสั้นกว่าเสื้อ ๒๐ เซนติเมตร รูปปลายเรียวมีผ้าคล้องคอเช่นเดียวกับดุษฎีบัณฑิต เว้นแต่ด้านนอกมีผ้าต่วนหรือผ้าแพรสีเทาขนาดกว้าง ๑๐ เซนติเมตรทาบขอบบน ปลายด้านหน้าปิดทับแพรสีแดงริมขอบล่าง ประกอบด้วยหมวกเช่นเดียวกับดุษฎีบัณฑิต(๓)บัณฑิตและประกาศนียบัตรบัณฑิต ครุยทำด้วยผ้าหรือแพรสีดำเย็บเป็นเสื้อคลุมยาวเหนือข้อเท้าพอประมาณ หลังจีบ แขนกว้างยาวตกข้อมือมีผ้าคล้องคอเช่นเดียวกับมหาบัณฑิตแต่แถบผ้าต่วนหรือผ้าแพรสีเทาปลายด้านหน้าเย็บจรดแพรสีแดงริมขอบล่างประกอบด้วยหมวกเช่นเดียวกับมหาบัณฑิตมาตรา๕ครุยประจำตำแหน่งและเครื่องหมายประกอบครุยประจำตำแหน่งนายกสภามหาวิทยาลัย กรรมการสภามหาวิทยาลัยและอธิการบดีมหาวิทยาลัยศรีนครินทรวิโรฒ มีดังนี้(๑)นายกสภามหาวิทยาลัย ครุยทำด้วยผ้าหรือกำมะหยี่สีเทาเข้มเย็บเป็นเสื้อคลุมยาวเหนือข้อเท้าพอประมาณ มีแถบกำมะหยี่สีเทาอ่อนขนาดกว้าง ๙เซนติเมตร ทาบริมเสื้อตลอดแขนกว้างยาวตกข้อมือตลอดกลางแขนทั้งสองข้างมีแถบกำมะหยี่สีแดงเลือดนก ขนาดกว้าง ๔ เซนติเมตร ยาว ๓๕เซนติเมตร จำนวนสี่แถบ ปลายแถบทั้งสองข้างเป็นมุมแหลมติดเรียงกันระยะห่าง ๓เซนติเมตร มีผ้าคล้องคอ ด้านในทำด้วยกำมะหยี่สีแดงเลือดนก มีแถบกำมะหยี่สีเทาเข้มขนาดกว้าง ๑๐ เซนติเมตร ทาบขวาง ด้านนอกเป็นกำมะหยี่สีเทาอ่อนมีแถบกำมะหยี่สีแดงเลือดนก ขนาดกว้าง ๙ เซนติเมตร ทาบขอบบนและขนาดกว้าง ๒ เซนติเมตรขลิบริมขอบล่าง ตัวเสื้อประดับตรามหาวิทยาลัยทำด้วยโลหะสีทอง ขนาดเส้นผ่าศูนย์กลาง๔ เซนติเมตร ติดอยู่ระดับหน้าอกทั้งสองข้าง และมีสร้อยสังวาลทำด้วยโลหะสีทอง(๒)กรรมการสภามหาวิทยาลัย เช่นเดียวกับนายกสภามหาวิทยาลัย แต่ตัวเสื้อไม่มีสร้อยสังวาลประดับ(๓)อธิการบดี เช่นเดียวกับนายกสภามหาวิทยาลัยแต่ตัวเสื้อประดับด้วยสร้อยสังวาลทำด้วยโลหะสีเงินมาตรา๖ สีประจำสาขาวิชา มีดังนี้(๑) สาขาวิชากายภาพบำบัด สีชมพูม่วง(๒) สาขาวิชาการศึกษา สีฟ้า(๓) สาขาวิชาทันตแพทยศาสตร์ สีม่วงเข้ม(๔) สาขาวิชาพยาบาลศาสตร์ สีส้ม(๕) สาขาวิชาพฤติกรรมศาสตร์และสาขาวิชาสังคมศาสตร์ สีม่วง(๖) สาขาวิชาพลศึกษา สีเขียว(๗) สาขาวิชาแพทยศาสตร์ สีเขียวแก่(๘) สาขาวิชาเภสัชศาสตร์ สีเขียวมะกอก(๙) สาขาวิชามนุษยศาสตร์ สีขาว(๑๐) สาขาวิชารัฐศาสตร์ สีดำ(๑๑) สาขาวิชาวิทยาศาสตร์และคณิตศาสตร์ สีเหลือง(๑๒) สาขาวิชาวิศวกรรมศาสตร์ สีเลือดหมู(๑๓) สาขาวิชาศิลปกรรมศาสตร์ สีน้ำตาล(๑๔) สาขาวิชาอุตสาหกรรมศาสตร์ สีชมพูมาตรา ๗ให้มหาวิทยาลัยศรีนครินทรวิโรฒจัดทำครุยวิทยฐานะและครุยประจำตำแหน่งตามพระราชกฤษฎีกานี้ขึ้นไว้เป็นตัวอย่างมาตรา๘ให้รัฐมนตรีว่าการกระทรวงศึกษาธิการรักษาการตามพระราชกฤษฎีกานี้ผู้รับสนองพระบรมราชโองการพันตำรวจโท ทักษิณ ชินวัตรนายกรัฐมนตรีหมายเหตุ - เหตุผลในการประกาศใช้พระราชกฤษฎีกาฉบับนี้คือ เนื่องจากได้มีการประกาศใช้บังคับพระราชบัญญัติมหาวิทยาลัยศรีนครินทรวิโรฒ พ.ศ. ๒๕๔๑ และมาตรา ๔๗ วรรคสอง กับมาตรา ๕๑ วรรคสองแห่งพระราชบัญญัติดังกล่าวบัญญัติว่า การกำหนดให้สาขาวิชาใดมีปริญญาชั้นใดและจะใช้อักษรย่อสำหรับสาขาวิชานั้นอย่างไร และการกำหนดลักษณะ ชนิด ประเภทและส่วนประกอบของครุยวิทยฐานะ และครุยประจำตำแหน่งของมหาวิทยาลัย ให้ตราเป็นพระราชกฤษฎีกาจึงจำเป็นต้องตราพระราชกฤษฎีกานี้พัชรี/ผู้จัดทำ๕ พฤศจิกายน ๒๕๕๓กวินธาดา/ผู้ตรวจ[๑] ราชกิจจานุเบกษา เล่ม ๑๒๐/ตอนที่ ๘๐ ก/หน้า ๑๒/๒๖ สิงหาคม ๒๕๔๖